ประกาศกระทรวงการคลังเรื่องลักษณะ สี และขนาดธนบัตรที่ระลึกชนิดราคา๑๐๐ บาท ที่จะนำออกใช้[๑] ในโอกาสฉลองพระชนมายุ ๕ รอบ ๒ เมษายน ๒๕๕๘ธนาคารแห่งประเทศไทยเห็นเป็นการสมควรนำธนบัตรที่ระลึกชนิดราคา ๑๐๐ บาท ออกใช้เพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ณ สมัยอันเป็นมหามงคลนี้รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สีและขนาดของธนบัตรที่ระลึกชนิดราคา ๑๐๐ บาท ดังต่อไปนี้๑. ลักษณะและสีก. ด้านหน้าตอนกลางเบื้องขวา มีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์พิมพ์ด้วยสีแดงเข้ม ด้านขวาของพระบรมฉายาสาทิสลักษณ์มีแถวตัวเลขอารบิก 100 ขนาดจิ๋วสีแดงเข้ม อ่านได้ชัดเจนโดยใช้แว่นขยายด้านล่างมีหมวดอักษรโรมันและเลขหมายอารบิกสีแดง พิมพ์บนลายประดิษฐ์สีชมพูตอนกลางเบื้องซ้าย ด้านบนมีรูปพระครุฑพ่าห์สีแดงเข้มถัดลงมามีข้อความ รัฐบาลไทย ธนบัตรเป็นเงินที่ชำระหนี้ได้ตามกฎหมาย และตัวเลขไทย๑๐๐ ทั้งหมดพิมพ์ด้วยสีแดงเข้มถัดลงมามีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือข้อความ รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีแดงเข้ม ด้านล่างมีลายไทย ลายประดิษฐ์ และแถวตัวเลขอารบิก100 ขนาดจิ๋วสีแดงเข้มเรียงติดต่อกันอ่านได้ชัดเจนโดยใช้แว่นขยาย องค์ประกอบทั้งหมดนี้พิมพ์บนลายไทยและลายประดิษฐ์สีส้มและสีชมพูลายไทยประดิษฐ์สีแดง สีเขียว และสีส้ม รวมทั้งแถวตัวเลขอารบิก 100 สลับกับลายประดิษฐ์เรียงติดต่อกันในแนวตั้งพิมพ์ด้วยหมึกพิมพ์พิเศษ สีเหลือบเขียวเบื้องซ้ายมุมบน มีบางส่วนของตัวเลขอารบิก 100 พิมพ์ในแนวตั้งด้วยสีเขียวและส่วนที่เหลือพิมพ์บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 100 ที่สมบูรณ์ถัดมาทางขวามีหมวดอักษรและเลขหมายไทยสีแดงพิมพ์บนลายไทยประดิษฐ์และลายประดิษฐ์ซึ่งพิมพ์ด้วยสีแดง สีเขียว และสีส้มถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๑๐๐ มุมล่างมีลายประดิษฐ์สีทองแดงภายในมีตัวเลขอารบิก 100 ซ่อนไว้ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรบริเวณขอบธนบัตรด้านซ้ายมีแถวตัวเลขอารบิก 100 ขนาดจิ๋วสีแดงเรียงติดต่อกันในแนวตั้ง อ่านได้ชัดเจนโดยใช้แว่นขยายเบื้องขวามุมบน มีตัวเลขอารบิก 100 พิมพ์ส่วนบนด้วยสีแดง พิมพ์ส่วนล่างด้วยสีแดงเข้มถัดลงมามีข้อความ หนึ่งร้อยบาท พิมพ์ด้วยสีแดงเข้ม องค์ประกอบทั้งสองอย่างนี้พิมพ์บนลายไทยสีเขียวและสีเหลืองลายประดิษฐ์สีแดง และแถบฟอยล์สีเงินซึ่งผนึกไว้ตามแนวตั้งภายในมีตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๕ ธันวาคม ๒๕๔๒ บริเวณตราสัญลักษณ์ฯมีตัวเลขอารบิก 100 เมื่อพลิกเอียงธนบัตรจะเปลี่ยนเป็นตัวเลขไทย๑๐๐ ใต้ตราสัญลักษณ์ฯ มีตัวเลขอารบิก100 และมีแถวตัวเลขไทย ๑๐๐ ขนาดจิ๋วสลับกับตัวเลขอารบิก 100 ขนาดจิ๋วเรียงติดต่อกันในแนวโค้งองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาต่อเนื่องกับลายไทยสีเขียวและสีเหลืองที่เบื้องขวามุมบนเป็นลายประดิษฐ์สีเขียวและสีแดงถัดลงมามีเส้นแนวนอนพิมพ์นูนด้วยสีแดงเข้มเรียงลดหลั่นกันลงมาด้านล่างมีสัญลักษณ์แจ้งชนิดราคาสำหรับผู้มีความบกพร่องทางสายตาพิมพ์นูนเป็นรูปดอกไม้สีแดงเข้ม ๓ ดอก องค์ประกอบทั้งสองอย่างนี้พิมพ์บนลายประดิษฐ์สีแดงและลายไทยสีเขียวและสีแดงข. ด้านหลังตอนกลาง มีพระฉายาสาทิสลักษณ์สมเด็จพระเทพรัตนราชสุดาฯสยามบรมราชกุมารีในฉลองพระองค์ชุดไทยบรมพิมาน ทรงผ้าทรงสะพักทรงเครื่องขัตติยราชอิสริยาภรณ์ อันมีเกียรติคุณรุ่งเรืองยิ่งมหาจักรีบรมราชวงศ์พระอังสาเบื้องซ้ายประดับเหรียญรัตนาภรณ์ รัชกาลที่ ๙ ชั้นที่ ๑ พิมพ์ด้วยสีแดงเข้มและสีเหลืองเบื้องหลังเป็นลายประดิษฐ์และลายพื้นสีเหลือง สีส้มและสีม่วงด้านล่างของพระฉายาสาทิสลักษณ์เป็นลายกนกใบเทศสีแดงเข้มและสีเหลืองด้านซ้ายของพระฉายาสาทิสลักษณ์มีภาพดอกจำปีสิรินธร พิมพ์ด้วยสีแดงเข้ม สีแดงสีเหลือง และสีส้มส่วนด้านขวามีภาพตราสัญลักษณ์งานเฉลิมพระเกียรติสมเด็จพระเทพรัตนราชสุดาฯสยามบรมราชกุมารี ในโอกาสฉลองพระชนมายุ ๕ รอบ ๒ เมษายน ๒๕๕๘ พิมพ์ด้วยสีม่วงใต้ภาพตราสัญลักษณ์ฯ มีภาพดอกม่วงเทพรัตน์พิมพ์ด้วยสีม่วงและสีแดงอมชมพูบริเวณขอบธนบัตรด้านบนและด้านล่างมีลายพื้น ลายประดิษฐ์และแถวตัวเลขอารบิก 100 ขนาดจิ๋วเรียงติดต่อกันอ่านได้ชัดเจนโดยใช้แว่นขยาย พิมพ์ด้วยสีแดงอมชมพูสีม่วง สีส้ม และสีเหลืองเบื้องซ้ายมุมบน มีรูปพระครุฑพ่าห์สีม่วง ขนปีกชั้นในสีม่วงขนปีกชั้นนอกและขนหางสีแดงอมชมพูถัดลงมาทางขวามีพระฉายาสาทิสลักษณ์สมเด็จพระเทพรัตนราชสุดาฯสยามบรมราชกุมารีเมื่อครั้งโดยเสด็จพระราชดำเนินพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถไปยังสถานีพัฒนาที่ดิน เขต ๖ จังหวัดเชียงใหม่เพื่อทอดพระเนตรแปลงทดลองปลูกหญ้าแฝกเพื่ออนุรักษ์ดินและน้ำพิมพ์ด้วยสีแดงและสีแดงอมชมพูด้านซ้ายของพระฉายาสาทิสลักษณ์มีลายประดิษฐ์และลายไทยสีม่วงและลายประดิษฐ์สีแดงอมชมพู มุมล่างมีตัวเลขไทย ๑๐๐ พิมพ์ด้วยสีแดงและสีแดงอมชมพูเบื้องขวามุมบน มีตัวเลขอารบิก 100 พิมพ์ด้วยสีแดงและสีแดงอมชมพู ถัดไปทางขวามีบางส่วนของตัวเลขอารบิก 100 พิมพ์ในแนวตั้งด้วยสีม่วงถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๑๐๐ ใต้ลายน้ำมีข้อความที่ระลึกเฉลิมพระเกียรติ สมเด็จพระเทพรัตนราชสุดาฯสยามบรมราชกุมารี ในโอกาสฉลองพระชนมายุ ๕ รอบ ๒ เมษายน ๒๕๕๘พิมพ์ด้วยสีม่วง ด้านล่างเป็นลายไทยสีม่วงค. ลักษณะพิเศษเนื้อกระดาษสีส้มอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๑๐๐ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลือง สีแดง และสีน้ำเงินภายใต้รังสีเหนือม่วงในเนื้อกระดาษฝังแถบสีม่วงแดงซ่อนไว้ตามด้านกว้างของธนบัตรโดยมีบางส่วนของแถบสีม่วงแดงปรากฏให้เห็นเป็นระยะที่ด้านหลังของธนบัตรและจะเปลี่ยนเป็นสีเขียวเมื่อเปลี่ยนมุมมองภายในแถบสีม่วงแดงมีตัวเลขอารบิกตัวอักษรไทย และตัวอักษรโรมันข้อความ 100 บาท 100 BAHT ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างแถบฟอยล์สีเงินซึ่งผนึกไว้ตามแนวตั้งที่ด้านหน้าเบื้องขวาภายในมีตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๕ ธันวาคม ๒๕๔๒ บริเวณตราสัญลักษณ์ฯมีตัวเลขอารบิก 100 เมื่อพลิกเอียงธนบัตรจะเปลี่ยนเป็นตัวเลขไทย๑๐๐ ใต้ตราสัญลักษณ์ฯ มีตัวเลขอารบิก100 และมีแถวตัวเลขไทย ๑๐๐ ขนาดจิ๋วสลับกับตัวเลขอารบิก 100 ขนาดจิ๋วเรียงติดต่อกันในแนวโค้งองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาเส้นนูนแนวนอนสีแดงเข้มเรียงลดหลั่นกันลงมาที่ด้านหน้าเบื้องขวาเป็นเครื่องหมายสำหรับผู้มีความบกพร่องทางสายตาใช้สัมผัสนำไปสู่สัญลักษณ์แจ้งชนิดราคาที่ด้านล่างซึ่งพิมพ์นูนเป็นรูปดอกไม้สีแดงเข้ม ๓ ดอก มาจากตัวอักษรโรมัน H ในอักษรเบรลล์ ซึ่งกำหนดให้เป็นสัญลักษณ์สำหรับธนบัตรชนิดราคา ๑๐๐ บาทตัวเลขอารบิก 100 ที่ด้านหน้าเบื้องซ้ายมุมบนพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 100 ที่สมบูรณ์ลายประดิษฐ์สีทองแดงที่ด้านหน้าเบื้องซ้ายมุมล่างภายในมีตัวเลขอารบิก 100 ซ่อนไว้ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรแถวตัวเลขอารบิก 100 สลับกับลายประดิษฐ์ที่ด้านหน้าตอนกลางเบื้องซ้ายพิมพ์ในแนวตั้งด้วยหมึกพิมพ์พิเศษสีเหลือบเขียวลายไทย ลายประดิษฐ์ และลายไทยประดิษฐ์ เฉพาะส่วนที่พิมพ์ด้วยสีส้มที่ด้านหน้าตอนกลางเบื้องซ้าย พิมพ์ด้วยหมึกพิมพ์พิเศษซึ่งจะเรืองแสงเป็นสีส้มภายใต้รังสีเหนือม่วงพระฉายาสาทิสลักษณ์สมเด็จพระเทพรัตนราชสุดา ฯ สยามบรมราชกุมารีลายประดิษฐ์และลายพื้นลายกนกใบเทศ และภาพดอกจำปีสิรินธร เฉพาะส่วนที่พิมพ์ด้วยสีเหลืองที่ด้านหลังตอนกลางพิมพ์ด้วยหมึกพิมพ์พิเศษซึ่งจะเรืองแสงเป็นสีเหลืองภายใต้รังสีเหนือม่วงลายไทยสีเขียวบางส่วน ลายไทยสีแดงรวมทั้งลายประดิษฐ์สีเขียวและสีแดงที่ด้านหน้าเบื้องขวาพิมพ์ทับด้วยหมึกพิมพ์พิเศษซึ่งมองไม่เห็นในแสงธรรมชาติ แต่จะปรากฏลายไทยและตัวเลขอารบิก 100 สีเหลืองอมเขียวเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒. ขนาดธนบัตรกว้าง ๗๒ มิลลิเมตร ยาว ๑๕๐ มิลลิเมตรประกาศ ณ วันที่ ๒๗ มกราคม พ.ศ. ๒๕๕๘สมหมาย ภาษีรัฐมนตรีว่าการกระทรวงการคลังปริยานุช/ผู้จัดทำ๒กุมภาพันธ์ ๒๕๕๘วิศนี/ผู้ตรวจ๙กุมภาพันธ์ ๒๕๕๘ปิยะธิดา/ปรับปรุง๕ ตุลาคม ๒๕๖๑[๑] ราชกิจจานุเบกษาเล่ม ๑๓๒/ตอนพิเศษ ๒๓ ง/หน้า ๕/๒๙ มกราคม ๒๕๕๘